NÉPRAJZ
MESTERKÉPZÉSI SZAK

|  |  |
| --- | --- |
| Indított specializációk: | néprajzi muzeológia kulturális örökség szakértő |
| Képzési terület, képzési ág: | bölcsészettudomány |
| Képzési ciklus: | mester |
| Képzési forma (tagozat): | nappali |
| A szakért felelős kar: | Bölcsészettudományi Kar |
| Képzési idő: | 4 félév |
| Az oklevélhez szükséges kreditek száma: | 120 |
| Az összes kontakt óra száma | 1200 |
| Szakmai gyakorlat ideje, kreditje, jellege: | 20 kredit, terepgyakorlat, múzeumi gyakorlat |
| Szakfelelős: | Prof. Dr. Bartha Elek |
| Specializáció felelős: |  |
|  | Prof. Dr. Pozsony Ferenc (néprajzi muzeológia) Prof. Dr. Keményfi Róbert (kulturális örökség szakértő) |

**A SZAK KÉPESÍTÉSI ÉS KIMENETI KÖVETELMÉNYEI:**

**1. A mesterképzési szak megnevezése:** néprajz (Ethnology)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

* végzettségi szint: mester- (magister, master; rövidítve: MA-) fokozat
* szakképzettség: okleveles néprajz mesterszakos bölcsész
* a szakképzettség angol nyelvű megjelölése: Ethnologist
* választható specializációk: folklorisztika, anyagi kultúra, társadalomnéprajz, európai etnológia, néprajzi kulturális örökség, vallási néprajz, vallásantropológia, táncfolklorisztika, táncantropológia, kulturális antropológia, néprajzi muzeológia, hagyományos környezetgazdálkodás.

**3. Képzési terület:** bölcsészettudomány

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe a néprajz alapképzési szak.**

**4.2. A 9.3. pontban meghatározott kreditek teljesítésével vehetők figyelembe továbbá:** azok az alapképzési és mesterképzési szakok, illetve a felsőoktatásról szóló 1993. évi LXXX. törvényszerinti szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditpontok száma:** 120 kredit

* a szak orientációja: gyakorlatorientált (60-70 százalék)
* a diplomamunka készítéséhez rendelt kreditérték: 20 kredit
* a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszere szerinti tanulmányi területi besorolása:** 312/0314

**8. A mesterképzési szakképzési célja és a szakmai kompetenciák**

A képzés célja olyan szakemberek képzése, akik megszerzett néprajzi, folklorisztikai és kulturális antropológiai ismereteik birtokában képesek a saját és mások kultúrájának elemzésére és értelmezésére. Jártasak a kultúrakutatásban és ismerik a kultúra sajátosságait a múltban és a jelenben. Elmélyült ismeretekkel rendelkeznek a néprajz valamely szűkebb, speciális területén. Felkészültek tanulmányaik doktori képzésben történő folytatására.

**8.1. Az elsajátítandó szakmai kompetenciák**

**A néprajz mesterszakos bölcsész**

**a)tudása**

* Részleteiben átlátja a néprajztudomány elméleti problémáit, ezek történeti, folyamatszerű összefüggéseit.
* Átlátja és érti a magyar és európai identitás kulturális és szellemi konstrukcióit.
* Alapvető ismeretekkel rendelkezik a multikulturalitás jelenségeiről és az Európán kívüli kultúrákról; ismeri a néprajztudomány alapvető ágainak, területeinek legfontosabb alapismereteit és összefüggéseit.
* Érti és átlátja a néprajzi tudományos szövegek és kulturális jelenségek vizsgálatának eljárásait, az értelmezés változó kontextusait.
* Ismeri a kulturális jelenségekről szerzett tudás - eredeti látás- és gondolkodásmód birtokában történő - gyakorlati alkalmazását.
* Átfogó ismeretekkel rendelkezik a néprajztudományra jellemző hagyományos és elektronikus forrásokról, kereső programokról, katalógusokról, bibliográfiákról.
* Elmélyült ismeretekkel rendelkezik a néprajztudomány és határtudományainak jellemző kutatási kérdéseiről, elemzési és értelmezési módszereit illetően.
* Ismeri a néprajzi tudás mélyebb összefüggéseinek megértéséhez és magyarázatához szükséges megfelelő információkat és kutatási módszereket.
* Alaposan és átfogóan ismeri a néprajztudomány jellemző írásbeli és szóbeli, tudományos és közéleti, népszerűsítő műfajait, kontextusát.
* A néprajztudomány legalább egy résztémájában elmélyült ismeretekkel rendelkezik.
* Legalább két idegen nyelvet ismer a szakterületéhez szükséges szinten, különös tekintettel a szakterminológiára.

**b)képességei**

* A néprajztudomány szakterületén képes a kulturális jelenségek történeti elemzésére, az egymásra épülő világképek megformálódásának kritikai értelmezésére.
* Képes a néprajztudomány, illetve interdiszciplináris területeken az aktuális kutatások és a tudományos munka kritikus értékelésére.
* Képes a néprajztudomány mesterszintű, sokoldalú, interdiszciplináris és multidiszciplináriselméleti és gyakorlati művelésére és az önálló kutatásra.
* Képes saját tudása magasabb szintre emelésére, képzési területe belső törvényszerűségei megértésének elmélyítésére és önműveléssel, önfejlesztéssel folyamatosan új képességek kialakítására.
* Képes az Európán kívüli kultúrák multikulturális szempontú szintetizáló elemzésére.
* Különböző szövegtípusokat és kulturális jelenségeket több szempont mérlegelésével, releváns értelmezési keret kidolgozásával vizsgál.
* A néprajzi információkat kritikusan elemzi, önállóan kidolgozott szempontok szerint dolgozza fel, új összefüggésekre mutat rá.
* Önállóan választja meg és tudatosan alkalmazza a néprajztudomány szakmai problémáinak, szakmai kérdéseknek, szövegcsoportoknak, adatoknak megfelelő humántudományi módszereket.
* Önállóan és kritikai szempontokat érvényesítve tárja fel néprajzi résztémája összefüggéseit.
* A néprajzi szakma műveléséhez két idegen nyelvet hatékonyan használ.
* A néprajztudomány területén szerzett speciális jártassága és elmélyült műveltsége birtokában képes fogalmi és absztrakt gondolkodásra, valamint gyakorlati készségeket igénylő feladatok és munkakörök ellátására.
* Képes az egyénileg, illetve párban, csoportban szervezett tanulás, a tanulóközösségek működésének, valamint ezek egymással való kapcsolatának elemzésére, a lehetőségek előrejelzésére, ismeri az ezekhez szükséges főbb tudományos eredményeket és releváns gyakorlatokat.
* Képes a szakma tanulásához szükséges alaptudások, képességek, attitűdök hiányának elemző, kritikus, szükség esetén önkritikus feltárására, képes korrekciós terveit adatokkal alátámasztva elkészíteni, ebben másokat is segíteni.
* Képes saját gondolatainak és szakmai témáknak szóban és írásban történő árnyalt kifejtésére, birtokolja a szakmai vitához szükséges beszéd- és íráskészséget.
* Képes nagyobb mennyiségű idegen nyelvű szakirodalom feldolgozására, kötetlen szóbeli szakmai kommunikációra a néprajzi szakterületén, legalább két idegen nyelven.
* Képes az egyes médiumok, funkciók, platformok új típusú, kollaboratív használatára, kreatív alkalmazására. Előnyben részesíti az e-szolgáltatások használatát.
* Képes projektekben, illetve adott feladatokon dolgozó munkacsoportokban tevékenyen részt venni.
* Képes irányítási feladatok ellátására.
* Néprajzi szakterületén képes kutatást, fejlesztést tervezni, vezetni.
* Szakterületén szükséges innovációkhoz képes tudományos érveket hozni, azokat alátámasztani.
* Összehasonlítja és értékeli az adott időben rendelkezésre álló infokommunikációs eszközöket, hálózatokat, funkciókat, képes a szakterületi feladatokhoz leginkább megfelelő megoldások kiválasztására.
* Képes a kor igényeinek megfelelően hatékonyan kommunikálni, továbbá az információkat,érveket és elemzéseket szakmai és nem szakmabeli közönségnek különböző nézőpontok szerint,magas szinten bemutatni.

**c)attitűdje**

* Munkája és kutatásai során figyelembe veszi a kulturális jelenségek történeti és társadalmi meghatározottságát.
* Tudatosan és kritikusan képviseli a magyar és európai értékeket, a kulturális, vallási és társadalmi sokszínűség fontosságát.
* Igénye van az Európán kívüli kultúrákra vonatkozó ismereteinek továbbfejlesztésére.
* Motivációval, elkötelezettséggel és minőségtudattal rendelkezik a néprajztudománnyal kapcsolatban.
* Néprajzi érdeklődése elmélyült, megszilárdult.
* Felhasználja néprajzi tudását a jelenkori társadalmi változások megértésére.
* Nyitott a néprajztudomány kérdéseinek interdiszciplináris megközelítéseire.
* Törekszik arra, hogy szakmai kommunikációjában a normáknak megfelelően nyilvánuljon meg.
* Szem előtt tartja a néprajztudományon belüli résztémájának szakmai és társadalmi összefüggéseit.
* Törekszik szakmai nyelvtudásának elmélyítésére.
* Kritikusan elemzi a magyar és európai identitás konstrukcióit.
* Kritikus tudatosság jellemzi a néprajztudományhoz kapcsolódó kérdésekben.
* Felelősen képviseli azon módszereket, amelyekkel a néprajzi szakterületén dolgozik, és elfogadja más tudományágak autonómiáját, módszertani sajátosságait.
* Projektmenedzsment tudását és képességeit folyamatosan fejleszti, kezdeményezéseiben, döntéseiben a siker közös értekét tartja szem előtt.

**d)autonómiája és felelőssége**

* Tudatosan reflektál saját történeti és kulturális beágyazottságára.
* Felelős európaiként képviseli szakmai, szellemi identitását.
* Munkája során kezdeményezi az Európán kívüli szakmai közösségekkel, vitapartnerekkel valókooperációt.
* Etikai és szakmai felelősséget vállal saját és az általa vezetett csoport produktumaiért.
* Képviseli saját tudományos felismeréseit, eredményeit.
* Véleményét a szakmai-tudományos elvárásoknak megfelelően, akár idegen nyelven is megfogalmazza, szakmai fórumokon megvédi.
* Felelősséget érez az egyéni, társas, szervezeti és rendszer-tanulásért, érti ezek jelentőségét.
* Kritikai nézőpontot, új látásmódot, megoldásokat, módszertanokat alkalmaz néprajzi szakterületén, tudományterületén.

**9. A mesterképzés jellemzői**

**9.1. Szakmai jellemzők**

9.1.1. A szakképzettséghez vezető tudományágak, szakterületek, amelyekből a szak felépül:

* Néprajzi szakmai ismeretek 20-30 kredit:
* magyar és összehasonlító folklorisztika,
* az anyagi kultúra kutatása: az életmód és a tárgyi kultúra recens és történeti kérdései,
* társadalomnéprajz,
* kulturális antropológia.

9.1.2. A választható specializációk tudományágai, szakterületei és azok kreditaránya:

A választható specializációk kreditértéke további 60-80 kredit:

Választható specializációk:

**a) folklorisztika**: a folklór jelenségvilágával kapcsolatos kutatás-módszertani aspektusok, összehasonlító folklorisztika; európai folklór; történeti folklorisztika;

**b) anyagi kultúra**: az életmód és a tárgyi kultúra összefüggéseinek recens és történeti kérdései szóbeli gyűjtések, archivális és muzeális források, gyűjtemények feldolgozása alapján; a hagyományos paraszti és a modern társadalom tárgyi világa és a kultúra közötti;

**c) társadalomnéprajz**: társadalomnéprajz az iparosodás előtti időszaktól kezdve egészen a jelenkorig; a társadalom szerveződési formái és tendenciái; lokális elvű csoportok; egyéb szolidáris csoportok, identitás-kutatások; az akkulturáció és az enkulturáció kérdései; a globalizáció és a multikulturalizmus társadalmi hatása;

**d) európai etnológia**: a nemzeti és etnikai kisebbségek, az etnicitás és etnopolitika jelenségei; a források feltárása és kezelése; a globalizáció hatásai; magyar néprajzi kutatási hagyományok; közösségtanulmányok; az életmód, a mindennapi élet és a mindennapi életvilágok kutatási paradigmái; a jelenkori társadalom rétegződése; a réteg- és szubkultúrák;

**e) néprajzi kulturális örökség**: a kultúra modernizációjának elméleti kérdései; a kulturális örökség, az örökségvédelem; a kultúra általános működési sajátosságai; a kultúrpolitika történeti és aktuális kérdései; a kultúra megörökítésének, rögzítésének különböző lehetőségei;

**f) vallási néprajz,vallásantropológia**: a vallási néprajz; a vallásantropológia; az európai társadalmak, az Európán kívüli társadalmak és a modern, posztmodern globális társadalom vallásiként értelmezhető jelenségei; a vallási kultúra; vallási néprajz, vallásantropológia, vallásszociológia;

**g) táncfolklorisztika, táncantropológia**: a hagyományos és jelenkori tánckultúrák; a magyar és az európai táncfolklorisztika; a tánc mint kulturális jelenség; a Kárpát-medence hagyományos paraszti tánckultúrái, az ezekkel szoros kapcsolatban álló revival- mozgalmak; ifjúsági szubkultúrákkal kapcsolatban felbukkanó zenei és táncdivatok; magyar és nemzetiségi táncok; h) kulturális antropológia: meghatározó klasszikus antropológiai iskolák; a kritikai elméletek az etnometodológiától a posztmodern antropológián keresztül az orientalizmusig és a posztkolonializmusig; a gazdaság, a társadalom, a politika, a vallás, az etnicitás, az identitás és a globalizáció ismeretei;

**h) kulturális antropológia:** meghatározó klasszikus antropológiai iskolák; a kritikai elméletek az etnometodológiától a posztmodern antropológián keresztül az orientalizmusig és a posztkolonializmusig; a gazdaság, a társadalom, a politika, a vallás, az etnicitás, az identitás és a globalizáció ismeretei;

**i) néprajzi muzeológia**: néprajzi muzeológia: történeti, irodalomtörténeti, színháztörténeti,

természettudományi kérdések; a muzeológia története, néprajz és muzeológia, a világ múzeumai – a múzeumok világa, modern muzeológia Európában (és Magyarországon), néprajzi tárgyismeret, az empirikus társadalomvizsgálat és a muzeológia kapcsolata, jelenkori tárgydokumentáció, múzeumi reprezentáció elméleti és gyakorlati kérdései.

**j) hagyományos környezetgazdálkodás**: a fenntartható fejlődés elmélete és alapfogalmai, a fenntartható környezet elmélete és gyakorlati paradigmái, a fenntartható víz- és erdőgazdálkodás hagyományos tudása, a hagyományos népi építészet felújítása (vályogépítkezés napjainkban), a hagyományos népi gazdálkodás mint a fenntartható mezőgazdaság alapja, a népi gazdálkodás megújulása a hagyományos parasztgazdálkodás segítségével, hagyományos paraszti hulladékgazdálkodás, népi gasztrológiai hagyományok.

**9.2. A szakmai gyakorlat követelményei**

A szakmai gyakorlat múzeumi, intézményi gyakorlatból és terepmunkából áll, amelynek kreditértéke a képzésben választható szakirány részeként 20 kredit.

**9.3. A 4.2. pontban megadott oklevéllel rendelkezők esetén a mesterképzési képzési ciklusba való belépés minimális feltételei**

A mesterképzésbe való belépéshez a korábbi tanulmányok alapján szükséges minimális kreditek száma legalább 50 kredit a folklorisztika, anyagi kultúra, társadalomnéprajz, kulturálisantropológia, vallástudomány, művelődéstörténet ismeretköreiből.

**A NÉPRAJZ MESTERKÉPZÉSI SZAK KREDITLISTÁJA**

**Szakmai törzsanyag**

|  |  |  |  |  |  |  |
| --- | --- | --- | --- | --- | --- | --- |
| **Kód** | **Tantárgy** | **Óra** | **Telj.** | **Kredit** | **Előfeltétel** | **Félév** |
| BTNR102MA | Az európai és a magyar néprajztudomány története | 2 | koll | 5 | -- | 1 |
| BTNRINSIMA | Idegen nyelvi szaknyelvi ismeretek DMA | 2 | gyj | 2 | - | 1 |
| BTNR104MA | A populáris kultúra története | 2 | koll | 3 | -- | 1 |
| BTNR201MA | Etnicitás | 2 | koll | 3 | -- | 2 |
| BTNR202MA | Kultúra és identitás olvasó szeminárium | 2 | gyj | 2 | -- | 2 |
| BTNR105MA | Társadalomnéprajz  | 2 | koll | 3 | -- | 1 |
| BTNR106MA | Modernkori magyar társadalom szeminárium | 2 | gyj | 2 | -- | 1 |
| BTNR107MA | Vallásantropológia | 2 | koll | 3 | -- | 1 |
| BTNR108MA | Vizuális etnográfia és kultúra szeminárium | 2 | gyj | 2 | -- | 1 |

**Néprajzi muzeológia specializáció**

|  |  |  |  |  |  |  |
| --- | --- | --- | --- | --- | --- | --- |
| **Kód** | **Tantárgy** | **Óra** | **Telj.** | **Kredit** | **Előfeltétel** | **Félév** |
| BTNR231MA | Múzeumpolitika és rendezvényszervezés | 2 | koll | 3 | BTNR101MA, BTNR102MA | 2 |
| BTNR232MA | Muzeológia és kommunikáció | 2 | koll | 3 | BTNR101MA, BTNR102MA | 3 |
| BTNR233MA | Muzeológia és kommunikáció szeminárium | 2 | gyj | 2 | BTNR101MA, BTNR102MA | 3 |
| BTNR431MA | A magyar kultúrpolitika története | 2 | koll | 4 | BTNR101MA, BTNR102MA | 3 |
| BTNR211MA | Folklór I. | 2 | koll | 3 | BTNR101MA, BTNR102MA | 2 |
| BTNR212MA | Folklór II. | 2 | koll | 5 | BTNR101MA, BTNR102MA | 2 |
| BTNR222MA | Népi építészeti örökség | 2 | koll | 5 | BTNR101MA, BTNR102MA | 2 |
| BTNR223MA | Népi építészeti örökség szeminárium | 2 | gyj | 3 | BTNR101MA, BTNR102MA | 2 |
| BTNR331MA | Muzeológiai informatika | 2 | koll | 5 | BTNR101MA, BTNR102MA | 3 |
| BTNR340MA | Szakdolgozati szem I. – előkészítés | 2 | gyj | 3 | BTNR107MABTNR105MABTNR201MA | 3 |
| BTNR440MA | Szakdolgozati szeminárium II. - írás | 2 | gyj | 3 | BTNR340MA | 4 |
| BTNR700-710MA | Speciálkollégium (szabadon választható) | 2 | koll. | 2×3 | - - | 1-4 |
| BTNR500MA | Terepgyakorlat | 40 | gyj | 5 | - - | 3 |
| BTNR501MA | Terepgyakorlat | 40 | gyj | 5 | - - | 4 |
| BTNR502MA | Múzeumi gyakorlat | 30 | gyj | 5 | - - | 3 |
| BTNR503MA | Múzeumi gyakorlat | 30 | gyj | 5 | - - | 4 |
| BTNR504MA | Tanulmányút | 8 | ai | 0 | - - | 2 |
| ÉM | Szabadon választható tárgyak | 2 | koll | 10 | - - | 1-4 |
| BTNR600MA | Diplomamunka  |  | gyj | 20 | BTNR340MA | 4 |
| BTNR601MA | Záróvizsga |  | zárószigorlat | 0 | BTNR340MA | 4 |

**Néprajzi kulturális örökség specializáció**

|  |  |  |  |  |  |  |
| --- | --- | --- | --- | --- | --- | --- |
| **Kód** | **Tantárgy** | **Óra** | **Telj.** | **Kredit** | **Előfeltétel** | **Félév** |
| BTNR301MA | Örökségvédelem intézményrendszere | 2 | koll | 3 | BTNR101MA, BTNR102MA | 2 |
| BTNR302MA | Örökségvédelem - kommunikáció | 2 | koll | 3 | BTNR101MA, BTNR102MA | 2 |
| BTNR303MA | Örökségvédelem - kommunikáció szeminárium | 2 | gyj | 2 | BTNR101MA, BTNR102MA | 2 |
| BTNR431MA | A magyar kultúrpolitika története | 2 | koll | 4 | BTNR101MA, BTNR102MA | 3 |
| BTNR211MA |  Örökségesítés I.  | 2 | koll | 3 | BTNR101MA, BTNR102MA | 2 |
| BTNR212MA | Örökségesítés II.  | 2 | koll | 5 | BTNR101MA, BTNR102MA | 2 |
| BTNR222MA | Népi építészeti örökség | 2 | koll | 5 | BTNR101MA, BTNR102MA | 2 |
| BTNR223MA | Népi építészeti örökség szeminárium | 2 | gyj | 3 | BTNR101MA, BTNR102MA | 2 |
| BTNR331MA | Muzeológiai informatika | 2 | koll | 5 | BTNR101MA, BTNR102MA | 3 |
| BTNR340MA | Szakdolgozati szem I. – előkészítés | 2 | gyj | 3 | BTNR107MABTNR105MABTNR201MA | 3 |
| BTNR440MA | Szakdolgozati szeminárium II. - írás | 2 | gyj | 3 | BTNR340MA | 4 |
| BTNR700-710MA | Speciálkollégium (szabadon választható) | 2 | koll. | 6 | - - | 1-4 |
| BTNR500MA | Terepgyakorlat | 40 | gyj | 5 | - - | 3 |
| BTNR501MA | Terepgyakorlat | 40 | gyj | 5 | - - | 4 |
| BTNR502MA | Intézményi gyakorlat | 30 | gyj | 5 | - - | 3 |
| BTNR503MA | Intézményi gyakorlat | 30 | gyj | 5 | - - | 4 |
| BTNR504MA | Tanulmányút | 8 | ai | 0 | - - | 2 |
| ÉM | Szabadon választható tárgyak | 2 | koll | 10 | - - | 1-4 |
| BTNR600MA | Diplomamunka  |  | gyj | 20 | BTNR340MA | 4 |
| BTNR601MA | Záróvizsga |  | zárószigorlat | 0 | BTNR340MA | 4 |